# data[].attributes.headline
Tambah beliau, bagi sektor kebudayaan, MOTAC telah mengambil inisiatif untuk memperkenalkan pelbagai program dalam talian sepanjang tempoh PKP dan PKPB. Antara 3 segmen program dalam talian adalah seperti berikut:

# data[].attributes.subject
Tambah beliau, bagi sektor kebudayaan, MOTAC telah mengambil inisiatif untuk memperkenalkan pelbagai program dalam talian sepanjang tempoh PKP dan PKPB. Antara 3 segmen program dalam talian adalah seperti berikut:

# data[].attributes.body
(i) Program pembangunan seni budaya;
(ii) Program pengembangan seni budaya; dan
(iii) Program pemasaran dan promosi.

# data[].attributes.body
https://www.ipendidikan.my/mempopularkan-permainan-tradisional.html

# data[].attributes.attachment_link.readable_text
Disemak dan dikemaskini pada pukul

Terdapat banyak tema dan tajuk yang berpotensi untuk dijadikan pilihan soalan karangan Bahasa Melayu. Lazimnya, soalan pilihan karangan yang akan terdiri daripada lima dimensi iaitu diri sendiri, keluarga, masyarakat atau negara, antarabangsa dan kesusasteraan. Maka, pelajar perlu bersedia dengan melakukan rujukan tambahan secara atas talian. Dibawah adalah contoh karangan langkah-langkah mempopularkan permainan tradisional untuk panduan semua.

Tema soalan karangan yang berkaitan warisan, tradisi atau budaya adalah mudah untuk dihuraikan. Pelajar hanya perlu mencari isi-isi penting yang sesuai serta mencari peribahasa atau frasa-frasa menarik bagi menghasilkan penulisan karangan yang cemerlang. Selain itu, anda boleh merujuk idea yang dikongsikan di bawah bagi memberi isi yang berbeza dan menggunakan cara penghuraian yang lebih baik.

Usaha Dan Langkah Mempopularkan Permainan Tradisional

Isi-isi penting

Ibu, bapa dan ahli keluarga memperkenalkan permainan tradisonal

Memperkasa pertandingan permainan tradisional

Menyalurkan dana secara konsisten kepada penggiat permainan tradisional

Melazimi permainan tradisional dalam media massa seperti drama dan dokumentari

Program pertukaran budaya dengan negara lain

Kempen yang lebih komprehensif

Baca juga: Jenis-Jenis Pengenalan Dalam Penulisan Karangan

Contoh Karangan Langkah-Langkah Mempopularkan Permainan Tradisional

Pendahuluan

Era pasca perindustrian dan pasca globalisasi yang serba mencabar akal dan minda kita telah menyebabkan permainan tradisional semakin dilupakan dek ditelan zaman. Masyarakat Malaysia yang terdiri dari pelbagai kaum, agama dan bangsa telah mewujudkan pelbagai budaya yang wajar untuk dikekalkan untuk manfaat generasi akan datang. Permainan tradisional merupakan salah satu budaya yang membentuk sebahagian daripada kehidupan yang dilalui oleh nenek moyang kita. Mereka mengisi waktu lapang dengan bermain permainan tradisional seperti guli, congkak, wau, selambut, sepak raga dan gasing bersama-sama dengan jiran tetangga mereka. Aktiviti hiburan yang dimainkan bersama-sama telah mewujudkan perpaduan dan suasana yang harmoni dalam kehidupan masyarakat pada waktu dahulu. Apakah langkah-langlah yang boleh dilaksanakan untuk mempopularkan kembali permainan tradisional pada hari ini?

Isi 1

Langkah pertama dan yang paling utama adalah memperkenalkan permainan tradisional kepada kanak-kanak atau golongan muda. Usaha ini merupakan peranan ibu, bapa dan ahli keluarga dalam memberikan tauladan kepada generasi yang baru setahun jagung bahawa bermain permainan tradisional juga menghiburkan. Ibu atau bapa boleh menghadiahkan anak-anak permainan tradisional sebagai hadiah hari lahir. Selain itu, golongan muda hari ini perlu dibawa ke muzium atau pameran permainan tradisional bagi membuka mata mereka terhadap keunikan yang dimiliki oleh masyarakat kita. Peribahasa Melayu berkata, melentur buluh biarlah dari rebungnya. Oleh itu, setiap di antara kita perlu sedar bahawa kita adalah ejen penyampai sesuatu perkara kepada orang sekeliling kita khusunya ahli keluarga dalam usaha untuk mempopularkan semula permainan tradisional masyarakat Malaysia.

Isi 2

Seterusnya, langkah untuk mempopularkan semula permainan tradisional adalah dengan memperkasa pertandingan permainan tradisional di setiap peringkat. Selain di rumah, sekolah juga boleh memainkan peranan dalam memperkenalkan permainan tradisional kepada pelajar. Tamsilnya, sekolah mempunyai aktiviti kokurikulum di mana permainan tradisional perlu diberikan perhatian oleh guru-guru. Sebuah kelab permainan tradisional boleh diwujudkan bagi mengesan pelajar yang mempunyai bakat terpendam dalam permainan tradisional. Sebagai contoh, permainan sepak raga yang memerlukan teknik yang baik oleh pemain bagi memenangi satu pertandingan. Justeru, pihak sekolah seharusnya mengambil kesempatan yang ada untuk memupuk pelajar di sekolah tentang permainan tradisional yang wujud dan boleh dimainkan oleh mereka di waktu lapang. Tambahan pula, penganjuran kempen seperti Minggu Permainan Tradisional di peringkat sekolah, daerah mahupun negeri mampu menjadi permulaan kepada usaha menaikkan semula kemasyhuran permainan tradisional seperti waktu dahulu.

Isi 3

Di samping itu, inisiatif yang wajar untuk dilaksanakan adalah dengan memberikan dana secara konsisten kepada penggiat permainan tradisonal di seluruh negara. Perkara ini sedikit sebanyak bersangkut paut dengan autonomi yang dikawal oleh pihak berkuasa dimana kematangan dan kestabilan politik adalah penting dalam mengekalkan warisan dan tradisi sesuatu bangsa. Permainan tradisional masih lagi dimainkan oleh sekumpulan kecil masyarakat yang duduk di kampung atau desa. Maka, pihak berkuasa sewajarnya membantu penggiat yang meneruskan tradisi nenek moyang kita ini untuk kekal relevan dan diperhatikan oleh seluruh masyarakat dalam negara. Antara inisiatif yang boleh dilaksanakan adalah dengan membawa penggiat permainan tradisonal ini ke sekolah-sekolah atau institusi yang melibatkan masyarakat secara amnya. Dengan cara ini, mereka dapat memperkenalkan permainan tradisional mereka dengan lebih berkesan. Contohnya, pemain gasing boleh menunjukkan jenis-jenis gasing yang ada dan menunjukkan demo atau cara untuk melawan gasing dengan rakan-rakan. Tambahan pula, peggiat permainan tradisional ini boleh menjual secara terus kepada mereka yang berminat untuk membeli dan bermain di halaman rumah masing-masing. Intihannya, pemberian sokongan yang konsisten kepada penggiat permainan tradisional dapat membantu mereka untuk kekal relevan dan menjadi popular.

Isi 4

Akhir sekali, media massa juga berperanan untuk mempopularkan semula permainan tradisional yang kian dilupakan. Stesen televisyen, media cetak dan media elektronik merupakan medium penyampai yang utama kepada masyarakat hari ini. Oleh itu, inisiatif yang boleh digarap adalah dengan memperbanyakkan dokumentasi tentang permainan tradisional. Mungkin generasi muda dewasa ini menjumpai congkak atau batu seremban apabila mereka pulang ke kampung tetapi tidak tahu bagaimana untuk bermain. Maka, mereka akan merujuk kepada media massa yang mudah dan ringkas bagi mereka untuk mempelajari dan mengetahui tentang cara permainan congkak ataupun batu seremban yang mereka jumpai. Selain itu, penggiat seni juga wajar melazimi permainan tradisional dalam segala bentuk seni yang mereka ketengahkan. Misalnya, produk animasi tempatan yang semakin mendapat perhatian masyarakat kita boleh menggunakan elemen permainan tradisional dalam jalan cerita mereka. Permainan sepeti gasing boleh menjadi senjata dan rekabentuk wau sebagai kapal terbang. Kesannya, kanak-kanak akan mempersoalkan dan berfikir akan apakah elemen menarik dalam animasi fiksyen kegemaran mereka.

Penutup

Secara tuntas, pelbagai langkah boleh direalisasikan untuk mempopularkan semula permainan tradisional dalam kalangan masyarakat hari ini. Permainan tradisional adalah salah satu warisan dan budaya bangsa yang perlu dipelihara dan diraikan agar tidak tenggelam akibat kemodenan serta kehadiran teknologi hari ini. Seperti yang dihuraikan di atas, setiap pihak perlu memainkan peranan masing-masing dalam usaha yang ingin dilaksanakan. Kita tidak seharusnya menjadi seperti kacang lupakan kulit yang melupakan asal usulnya dengan mengabaikan peninggalan warisan nenek moyang kita. Semoga setiap di antara kita sedar dan melakukan sesuatu bagi memastikan generasi akan datang mengetahui dan memelihara keunikan budaya dan warisan mereka tanpa ditelan arus kemajuan dunia.

# data[].attributes.attachment_link.description
Disemak dan dikemaskini pada pukul Terdapat banyak tema dan tajuk yang berpotensi untuk dijadikan pilihan soalan karangan Bahasa Melayu. Lazimnya, soalan pilihan karangan yang akan terdiri daripada lima dimensi iaitu diri sendiri, keluarga, masyarakat atau negara, antarabangsa dan kesusasteraan. Maka, pelajar perlu bersedia dengan melakukan rujukan tambahan secara atas talian.

# data[].attributes.attachment_link.description
Karangan 1-: Kini, warisan budaya tradisional menghadapi ancaman kepupusan. Budaya tradisional mencakupi amalan dan cara hidup pelba...

# data[].attributes.attachment_link.readable_text
SIARAN MEDIA
KEMENTERIAN PELANCONGAN, SENI DAN BUDAYA

PUTRAJAYA, 10 JUN 2020 - Kementerian Pelancongan, Seni dan Budaya (MOTAC) mengumumkan pelan pemulihan pelancongan dan kebudayaan bagi membolehkan ekonomi negara pulih dengan segera akibat wabak pendemik COVID-19.

YB Dato' Sri Hajah Nancy Shukri, Menteri Pelancongan, Seni dan Budaya berkata, "Sebagai permulaan, kita mahu ia dibuktikan menerusi pelancongan domestik, yang mana dari kalangan kita sendiri, sama ada yang ada di sini hari ini atau di luar sana, harus memainkan peranan berganding bahu bersama-sama, menyemarakkan semula industri pelancongan negara, sekaligus meletakkan Malaysia sebagai sebuah destinasi pelancongan selamat untuk dikunjungi pada masa hadapan. Ini seiring dengan misi kita pada masa hadapan apabila sektor pelancongan mula dibuka untuk pengunjung luar, apabila keadaan kembali pulih satu hari nanti," jelasnya dalam sidang media di sini, hari ini.

Beliau memberitahu bagi merancakkan semula atau 'rebound' industri pelancongan dan kebudayaan negara, strategi-strategi awal pelan pemulihan pelancongan dan kebudayaan telahpun dikenalpasti dalam membantu meringankan beban penggiat industri pelancongan menangani impak wabak pandemik COVID-19 iaitu:

1. Pelaksanaan kursus Domestic Tourism Vibes secara atas talian dengan kerjasama Persatuan Institut-institut Latihan Pelancongan Malaysia (ATTIM) dan Malaysian Tourist Guide Council (MTGC) bermula Mei sehingga November 2020 kepada kumpulan pemandu pelancong berlesen yang akan tamat tempoh lesen pemanduan bermula April sehingga Disember 2020;

2. Pengecualian bayaran fi lesen bagi pengusaha-pengusaha pelancongan dan pemandu pelancong yang dilesenkan di bawah Akta Industri Pelancongan 1992 atau Akta 482 bermula 17 Mac hingga 31 Disember 2020;

3. Pemberian diskaun pembayaran kompaun sebanyak 40% kepada semua pengusahaan pelancongan dan pemandu pelancong berlesen yang dikenakan kompaun oleh Kementerian ini sebelum 31 Disember 2020;

4. Perlanjutan tempoh bayaran kompaun sehingga 31 Disember 2020 bagi semua kompaun yang dikeluarkan kepada syarikat atau pemandu pelancong berlesen; dan

5. Pengecualian kompaun kepada pengusahaan pelancong dan pemandu pelancong yang gagal memperbaharui lesen dalam tempoh yang ditetapkan disebabkan oleh PKP dengan syarat permohonan lengkap perlu dikemukakan dalam tempoh 60 hari selepas tamat tempoh PKP.

Tambah beliau, bagi sektor kebudayaan, MOTAC telah mengambil inisiatif untuk memperkenalkan pelbagai program dalam talian sepanjang tempoh PKP dan PKPB. Antara 3 segmen program dalam talian adalah seperti berikut:

(i) Program pembangunan seni budaya;

(ii) Program pengembangan seni budaya; dan

(iii) Program pemasaran dan promosi.

Selain itu, MOTAC melalui Tourism Malaysia, telahpun mengenalpasti beberapa program bagi merancakkan lagi pelancongan domestik. Antaranya ialah:-

1. Aktiviti perhubungan awam merentas negeri (Intra & interstate PR Activation) dengan syarikat-syarikat radio tempatan untuk mempromosikan tempat-tempat menarik di seluruh Malaysia. Tourism Malaysia juga akan membantu penggiat industri mempromosikan produknya melalui laman web www.malaysia.travel dan media sosial yang tersedia di peringkat ibu pejabat dan di Pejabat Wilayah;

2. Mempromosikan Kempen Cuti Cuti Malaysia untuk menggalakkan rakyat negara ini melancong di dalam negara sejajar dengan hebahan YAB Perdana Menteri;

3. Menggunakan platform seperti Cuti-Cuti Malaysia E-Travel Fair, E-Corporate Bazaar dan Malaysia Tourism Travel Bazaar bagi membantu industri memperbanyakkan tawaran pakej-pakej menarik kepada konsumer. Platfom e-korporat bazaar ini akan turut dipanjangkan kepada industri MICE domestik. Penggiat industri digalakkan untuk mengumpul pakej-pakej menarik dan kemukakan kepada Tourism Malaysia melalui persatuan-persatuan pelancongan yang sedia ada untuk dimasukkan dalam platform yang sedia ada seperti www.malaysia.travel; dan

4. Galakan Melancong Malaysia (GAMELAN) diteruskan dan dipermudahkan dari masa ke semasa terutamanya untuk aktiviti-aktiviti promosi dan pemasaran domestik. Maklumat berkaitan GAMELAN boleh diperolehi di laman web www.tourism.gov.my

Bagi memastikan keselamatan, pembukaan kembali sektor pelancongan domestik turut melibatkan beberapa perkara yang dilarang dan dibenarkan dengan syarat pematuhan kepada semua prosedur operasi standard (SOP) yang ditetapkan Majlis Keselamatan Negara (MKN) dan Kementerian Kesihatan Malaysia.

Dalam hal ini, MOTAC telah mencadangkan 12 subsektor pelancongan dan kebudayaan dengan SOP bagi tujuan pembukaan mulai hari ini. Ia boleh dikategorikan kepada 2 iaitu Dibenarkan Dengan SOP dan Senarai Terlarang.

Aktiviti sub sektor yang dibenarkan dengan SOP meliputi:-

1. Pameran Hasil Seni, Budaya & Warisan di Premis dan Fasiliti Awam Kebudayaan;

2. Premis Penginapan Hotel;

3. Syarikat Pengendali Pelancongan;

4. Pemanduan Pemandu Pelancong;

5. Operasi Institut Latihan Pelancongan (ILP);

6. Program Pengalaman Homestay Malaysia;

7. Aktiviti Pelancongan Pengembaraan dan Aktiviti Lasak (SOP Umum KBS telah lulus); dan

8. Aktiviti Selam Skuba dan Snorkeling (SOP Umum KBS telah lulus).

YB Dato' Sri Nancy juga berkata bahawa pemain industri pelancongan dan kebudayaan perlu bersiap sedia dengan norma baharu ini demi memastikan kelangsungan dalam menyumbang kepada ekonomi negara. Beliau berharap usaha-usaha yang dirancangkan ini dapat mengembalikan daya saing industri ini serta mendapat sokongan padu dan kerjasama penuh daripada semua pihak berkepentingan termasuk NGO dan penggiat industri yang berkaitan.

Klip video promosi pelancongan domestik boleh diakses melalui laman web serta laman sosial rasmi Tourism Malaysia, juga melalui pautan : Cuti-Cuti Malaysia

-TAMAT-
Dikeluarkan oleh:
Unit Komunikasi Korporat,
Kementerian Pelancongan, Seni dan Budaya Malaysia
Tel: 03-8000 8000 Fax: 03-88917181

# data[].attributes.attachment_link.title
PELAN PEMULIHAN EFEKTIF BAGI SEMARAKKAN SEMULA SEKTOR PELANCONGAN DAN KEBUDAYAAN NEGARA

# data[].attributes.attachment_link.description
SIARAN MEDIAKEMENTERIAN PELANCONGAN, SENI DAN BUDAYA PUTRAJAYA, 10 JUN 2020 - Kementerian Pelancongan, Seni dan Budaya (MOTAC) mengumumkan pelan pemulihan pelancongan dan kebudayaan bagi membolehkan ekonomi negara pulih dengan segera akibat wabak pendemik COVID-19.

# data[].attributes.headline
langkah mengekalkan budaya pemakaian pakaian tradisional

# data[].attributes.subject
langkah mengekalkan budaya pemakaian pakaian tradisional

# data[].attributes.body
- menganjurkan pameran, mengadakan forum, memberikan ceramah, menyediakan poster, membina papan iklan serta mengedarkan risalah
- menganjurkan lawatan kebudayaan dan festival kebudayaan
- program pertukaran belia antarabangsa
- mengadakan program pertukaran budaya H: sesuatu kaum itu tidak hanya terhad dalam pengetahuan budaya masyarakat mereka sahaja
- peranan Kementerian Kesenian, Kebudayaan dan Pelancongan

# data[].attributes.attachment_link.readable_text
Kepelbagaian masyarakat dari segi ras, etnik dan identiti etnik ini mencetuskan perbezaan individu-individu dalam banyak aspek seperti agama, pekerjaan, bahasa, dan politik (Marshall, 1994). Keadaan ini akan mencorak kepelbagaian budaya yang wujud dalam masyarakat heterogen di negara ini. Dalam hal ini, ahli masyarakat akan terus berinteraksi dan berkongsi pola kebudayaan mereka namun tidak kurang pula yang bersifat ekstrem dan teguh berpegang kepada prinsip mempertahankan budaya masing-masing. Hal ini bukan menjadi masalah besar sekiranya semua golongan masyarakat heterogen ini memahami akan konsep multikultural ini sepenuhnya. Menurut Hassan (1994) kefahaman yang hendak diwujudkan dalam masyarakat, mereka dapat: (1) menerima unsur perbezaan sosiobudaya yang wujud antara kaum-kaum di Malaysia, (2) menerima dan memahami kebudayaan setiap kaum dengan hati terbuka, (3) mendalami keunikan budaya yang wujud, (4) mengakui perbezaan kebudayaan antara kaum serta (5) mengiktiraf unsur perbezaan dan keunikan budaya setiap kaum. perbezaan dan keunikan budaya setiap kaum. Melalui pemahaman seperti ini, persefahaman budaya dapat disemai dan dipupuk dalam kalangan masyarakat.

Kupasan idea yang berkaitan dengan isu ini bukan sahaja tertumpu kepada aspek budaya semata-mata malah aspek seni yang terkandung di dalamnya juga. Sesuai dengan keperluan tugasan ini, fokus perbincangan adalah menjurus kepada kepentingan bidang seni dan kebudayaan kepada masyarakat secara keseluruhannya. Hal ini amat penting di mana setiap masyarakat harus menerimanya dengan tangan dan dada terbuka. Persefahaman budaya ialah kesediaan setiap kaum menerima, mengakui, memahami dan mengiktiraf unsur kebudayaan kaum lain (Fatimah Daud, 1984). Selain daripada itu, melalui persefahaman seperti ini, proses asimilasi budaya dapat diterima dengan hati yang terbuka dan tidak menimbulkan konflik.

Tidak terkecuali di Malaysia, di mana rakyatnya berbilang kaum dan keturunan sudah pasti mempunyai kepelbagaian aspek seni dan kebudayaannya juga. Sifat multikultural (kepelbagaian budaya) dari sudut sejarah etnik yang meninjau asal-usul keturunan dan latar belakang sejarah setiap etnik dari segi cara hidup, sosio budaya, asal usul, agama dan kegiatan ekonomi turut mencorak aspek seni dan budaya. Perkara ini menjadi sebahagian daripada cara hidup dan pegang sejak zaman berzaman lagi dan diteruskan sehingga sekarang.

Manakala, takrifan kebudayaan pula yang berasal daripada bahasa Sanskrit,iaitu ' buddhayah' yang berasal daripada bentuk jamak dari ' buddhi' membawa maksudbudi atau akal. Pengertian ini boleh diertikan sebagai hal-hal yang berkaitan dengan budi dan akal manusia. Dalam bahasa Inggeris, kebudayaan disebut ' culture' yang berasal daripada perkataan Latin 'colere', iaitu bermaksud mengolah atau mengerjakan. Pengertian ini bertolak daripada tradisi pekerjaan utama manusia yang berbentuk mengolah tanah atau bertani (kerja-kerja pertanian).

Kepelbagaian kebudayaan ini lebih merujuk kepada kepelbagaian adat dan budaya sesebuah masyarakat yang mempunyai pelbagai etnik dan kaum. Stavenhagen (1986) berpendapat kepelbagaian budaya merupakan rangkuman dari pelbagai aspek yang meliputi budaya, etnik, agama, amalan tradisi yang mengarah kepada kecenderungan dan memberi kefahaman di antara sesama kaum. Kepelbagaian Budaya menurut Kymlicka (1999) pula adalah merujuk kepada kepelbagaian yang wujud dalam sesebuah masyarakat yang memberi tumpuan kepada : (1) memahami fenomena perubahan setiap masyarakat secara universal (perspektif universal), (2) mengkaji permasalahan dan konflik setiap etnik (perspektif etnik) dan (3) mengkaji cara bagaimana setiap etnik mengekspresikan budaya mereka (perspektif budaya).

Di antara fungsi-fungsi bidang seni dan kebudayaan ini adalah sebagai aktiviti riadah masyarakat. Masyarakat kita memang gemar beriadah khususnya apabila waktu kelapangan. Bagi masyarakat yang tinggal di kampung, masa senggang mereka diisi dengan aktiviti-aktiviti riadah seperti tarian, silat, muzik dan sebagainya. Mereka mempelajari sesuatu tarian bukan sahaja untuk tujuan keriangan sebaliknya mengisi masa lapang selain menjalin hubungan sesame mereka. Keadaan ini dapat mengeratkan hubungan silaturahim dalam kalangan komuniti mereka. Dari sudut kesihatan, aktiviti seumpama ini dapat memberi satu bentuk senaman dan latihan anggota badan agar menjadi sihat dan cergas. Bagi golongan lelaki, aktiviti bersilat juga aktiviti riadah yang baik mengasah mental, emosi serta fizikal mereka agar sihat sejahtera.

Bagi aktiviti seni dan kebudayaan yang berkait rapat dengan agama, seluruh penduduk dan masyarakat kampung terbabit dalam aktiviti berkenaan. Dari sudut agama, hukumnya adalah wajib. Aktiviti-aktiviti seperti nasyid, marhaban dan hadrah merupakan aktiviti kesenian Islam yang berkait rapat dengan amalan keagamaan. Melalui aktiviti kesenian sebegini, pemupukan amalan keagamaan dapat dilaksanakan secara berkesan serta memberi keinsafan sebagai seorang Islam. Hal ini dapat mendidik ahli masyarakat supaya akur dengan perintah agama dan mengerjakan perkara-perkara yang wajib dan sunat.

Hubungan masyarakat adalah amat penting. Proses sosialisasi yang membabitkan sebilangan besar masyarakat adalah perlu bagai memupuk semangat kerjasama dan perpaduan dalam kalangan mereka. Integrasi sosial ialah proses menyatupadukan berbagai-bagai kelompok dalam masyarakat melalui satu identiti bersama dengan menghapuskan perbezaan dan identiti masing-masing. Keadaan ini merupakan harapan bagi kebanyakan masyarakat, khasnya bagi masyarakat berbilang kaum (Ting, 1997). Proses sosialisasi ini menggambarkan hubungan etnik sosial dalam masyarakat. Melalui aktiviti ini, perpaduan antara kaum serta sikap saling hormat menghormati dapat dibentuk sekaligus melahirkan masyarakat majmuk yang harmoni.

Sebagai ahli dalam masyarakat, aspek komunikasi yang berkesan amat penting. Proses penyampaian komunikasi yang baik dan berkesan dapat mencerminkan perspektif sosialisasi yang baik. Bidang seni dan kebudayaan ini sebagai media mendidik dan mengkritik yang lazim digunakan pada zaman dahulu dan berkesan sebagai media komunikasi. Aspek seni seperti wayang kulit, wayang orang dan seni teater, syair dan seumpamanya mempunyai pesanan atau mesej dalam bentuk komunikasi lisan dengan tujuan mendidik masyarakat. Oleh yang demikian, komunikasi adalah alat dan sumber kepada manusia untuk terus berhubung dengan orang lain. Tuan Yacob (1998), menyatakan komunikasi sebagai informatif, iaitu seseorang individu itu mengerti dan mengetahui, dan juga sebagai persuatif, iaitu agar seseorang individu itu bersedia menerima sesuatu perubahan atau keyakinan untuk melakukan sesuatu perbuatan atau kegiatan.

Seterusnya, aspek identiti. Identiti masyarakat merupakan medium seni dan kebudayaan dalam masyarakat Malaysia. Aktiviti seni dan kebudayaan telah membentuk suatu identiti bangsa Malaysia yang amat unik sekali. Identiti ini seterusnya menjadi pegangan dan amalan hidup seharian masyarakat di negara kita. Keunikan identiti ini telah menjadikan masyarakat Malaysia sebagai salah sebuah masyarakat di dunia yang mempunyai kepelbagaian amalan dan aktiviti seni dan kebudayaan. Justeru, hal ini merupakan simbol keagungan negara di mata dunia sebagai sebuah negara multikultural yang disanjung tinggi serta dihormati.

Konsep budaya dan masyarakat memang tidak dapat dipisahkan. Ibarat kata pepatah Melayu, 'bagai aur dengan tebing' begitulah keakraban hubungan kedua-dua entiti ini. Kepelbagaian budaya bukanlah merupakan halangan hubungan kaum di negara ini. Masyarakat Malaysia mulai menerima kepelbagaian budaya yang diamalkan dalam kehidupam seharian. Misalnya, amalan budaya makanan dalam masyarakat Malaysia semakin diterima dan dikongsi secara bersama. Menururt Zaid Ahamad et al,.(2013) semangat penerimaan kepelbagaian budaya ini sekaligus telah memajukan masyarakat Malaysia dengan nama 'kesatuan dalam kepelbagaian'.

Dalam konteks seni dan kebudayaan yang melibatkan masyarakat secara keseluruhannya ianya banyak memberi manfaat serta penting dalam pertumbuhan hubungan antara kaum. Melalui aktiviti-aktiviti seni dan kebudayaan ini penglibatan masyarakat dalam memberi impak ke atas daya kecergasan fizikal, perpaduan kaum, dan pertumbuhan ekonomi.

Penglibatan masyarakat di dalam aktiviti seni dan kebudayaan dapat meningkatkan kecergasan fizikal. Hal ini dapat dibuktikan melalui aktiviti yang dilakukan iaitu permainan tradisional yang melibatkan banyak pergerakan yang ringkas tetapi mampu memberikan impak senaman ringan yang sesuai untuk dilakukan setiap hari. Melalui aktiviti seni dan kebudayaan di Malaysia berbentuk seni suara, seni gerak , seni rupa, dan permainan tradisional masyarakat dapat bergerak aktif dan menggunakan tulang empat kerat sepenuhnya. Pergerakan yang berlaku secara optimum ini bukan sahaja sebagai latihan fizikal tetapi juga dapat menyihatkan tubuh badan dan dapat dianggap sebagai satu bentuk senaman.

Penumpuan penglibatan aktif semua golongan dalam aktiviti seni dan kebudayaan juga menyumbang ke arah membangun individu secara total, mempererat perpaduan negara serta mempertingkatkan kualiti hidup rakyat Malaysia. Aspek perpaduan kaum bukan suatu isu yang remeh temeh. Usaha yang berterusan untuk membangun nilai budaya yang positif dan mewujudkan satu Bangsa Malaysia adalah penting untuk mengekalkan perpaduan negara dan keharmonian dalam mencapai matlamat pembangunan terutamanya dalam suasana kepelbagaian etnik di Malaysia.

Sehubungan ini, beberapa kempen budi bahasa dan integriti ke arah memperkukuh nilai sosial dan sikap akan diberi penekanan. Kempen dan program lain yang berkaitan akan memberi tumpuan kepada perlunya rakyat Malaysia mengamalkan sikap bertolak ansur, hormat-menghormati dan nilai positif lain yang perlu untuk mengekal perpaduan negara, keharmonian sosial dan kemuafakatan. Bagi memupuk penghayatan yang lebih baik kepada bidang seni dan kebudayaan ini Program Merakyatkan Seni dan Budaya yang bertujuan untuk mendekatkan kembali seni kepada masyarakat serta menjadikan seni sebahagian daripada kehidupan seharian dilaksanakan. Aktiviti ini merangkumi persembahan seperti tarian tradisional dan moden, drama dan muzik serta aktiviti berkaitan seni dan kraf dan akan melibatkan masyarakat di kawasan bandar dan luar bandar. Program untuk mendidik dan menghebahkan kepentingan dan penghayatan nilai budaya, seni dan warisan di kalangan masyarakat diberi penekanan agar selari dengan hasrat penyatuan kaum di Negara ini dicapai. Kesemua ini amat penting kepada masyarakt bagi menjamin hubungan kaum terus terpelihara dan negara berada dalam keadaan aman dan sejahtera.

Dari sudut ekonomi, aktiviti seni dan kebudayaan juga tidak kurang penting sumbangnya. Perkembangan semasa ekonomi global menunjukkan industri kreatif adalah salah satu sumber penting pertumbuhan ekonomi dan percambahan budaya di negara-negara maju. Misalnya, di Amerika Syarikat, industri ini telah menyumbang sebanyak USD$3 trilion kepada Keluaran Dalam Negara Kasar (KDNK). Dalam perspektif ekonomi dan sosiobudaya Malaysia, industri kreatif telah memberi sumbangan sebanyak RM9.4 bilion kepada KDNK negara pada tahun 2008 dan berpotensi menjana ekonomi berpendapatan tinggi serta memartabatkan budaya bangsa. Justeru, amat penting industri ini dibangunkan secara bersepadu dan terancang melalui satu dasar dan hala tuju yang komprehensif (Kementerian Kebudayaan Kesenian dan Warisan Malaysia, 2005).

Aktiviti kesenian dan kebudayaan memainkan peranan penting di dalam membentuk sahsiah dan jati diri murid. Kepelbagaian budaya yang datang dari setiap pelosok negara turut mencorakkan lagi landskap kebudayaan dan kesenian di Malaysia. Dalam hal ini, aktiviti seni dan kebudayaan yang dapat melibatkan murid adalah aktiviti tarian dan permainan tradisional.

Tarian adalah boleh didefinisikan sebagai sebagai suatu pergerakan yang berirama. Dalam kebudayaan masyarakat Malaysia terdapat berbagai-bagai jenis tarian , sama ada tarian asli ataupun tarian yang telah dipengaruhi oleh unsur-unsur moden. Tarian-tarian yang bercorak seni tari istana yang dipersembahkan pada waktu perkahwinan, pertabalan, istiadat menyembah dan sebagainya. Tarian-tarian ini termasuklah tarian siti payung, mak inang, asyik , gamelan dan sebagainya.

Dalam aktiviti muzik, pergerakan kreatif adalah pergerakan di mana murid-murid bergerak mengikuti muzik yang dimainkan. Setiap individu meluahkan perasaan dan persepsi mereka berkenaan muzik yang didengari. P otensi pergerakan murid-murid boleh dirangsang melalui ritma dan pelbagai bentuk tari. Kanak-kanak mempunyai keiginan untuk bergerak dan sentiasa aktif. Salah satu satu cara untuk memuaskan keiginan untuk begerak ialah menerusi tarian. Kanak-kanak dapat menikmati kepuasan melalui gerak-tari yang berentak dan berirama dalam tarian.

Banyak peluang dan ruang untuk mereka melibatkan diri dalam aktiviti pengajaran dan pembelajaran di sekolah. Pelajar-pelajar didedahkan dengan pelbagai kemahiran dan pengetahuan yang berguna dalam usaha melatih mereka menjadi pelajar yang aktif dan progresif. Penggunaan strategi ini membolehkan pelajar berpeluang menguasai beberapa kemahiran yang berkaitan dengan cara bersepadu.

Di Malaysia permainan tradisional ini juga dikenali sebagai permainan rakyat atau folk games. Permainan ini juga dikenali sebagai pemainan masa senggang atau sukan rakyat. Permainan rakyat berfungsi sebagai medium hiburan, sosialisasi dan meningkatkan kecergasan. Selain itu, permainan rakyat juga menjadi aktiviti utama untuk menyerikan majlis keramaian dan perkahwinan pada zaman sebelum kemerdekaan. Bagi permainan tradisional yang melibatkan murid-murid termasuklah main telaga buruk, guli-guli, main galah, main kapal terbang, cina buta, ketup atau sembunyi dan lain-lain. Permainan tradisional ini wujud sejak sekian lama lagi, permainan ini mudah, jimat dan boleh dimainkan bila-bila dan di mana sahaja. Selain melibatkan kos yang rendah, permainan tradisional ini melibatkan penggunaan bahan yang mesra alam berbanding alatan dalam permainan moden.

Penglibatan murid-murid dalam permainan tradisional ini tidak harus dipandang sepi. Mereka harus didedah pada peringkat awal lagi dan diberi peluang mewarisi warisan pusaka bangsa serta mewarnai masyarakat masa hadapan, justeru, penglibatan murid secara langsung dalam permainan tradisional ini nescaya dapat mempopularkan permainan ini dan mengelakkan ianya pupus dan lenyap begitu sahaja di negara ini.

Sejajar dengan kepentingan penglibatan aktif murid-murid sekolah rendah dalam aktiviti seni dan kebudayaan ini dikatakan mempunyai kaitan dengan perkembangan domain psikomotor, kognitif dan afektif mereka. Hal ini memang tidak dapat disangkal lagi. Bagi membincangkan kepentingan keterlibatan secara langsung murid-murid ini, pendekatan secara teori berhubung dengan gaya pembelajaran mereka di sekolah turut diambil kira.

Pada pandangan pengkaji, Teori Pembelajaran Konstruktivisme di mana aliran Behaviorisme, proses pembelajaran individu mensasarkan pengetahuan diperolehi secara kognitivisme. Kaedah pembelajaran telah ditemui berhubung dengan manusia sebagai cara untuk mengubah tingkah laku manusia (behavior change) dan potensi (potential behavior change) yang ada pada seseorang, khususnya murid-murid. Dengan lain perkataan, proses pembelajaran murid-murid berlaku berasaskan 'hukum pekaitan'(Law of Association) yang diutarakan oleh ahli Falsafah Yunani awal seperti Aristotle. Ivan Pavlov seorang ahli psikologi Rusia telah menjalankan satu siri percubaan secara saintifik dan sistematik mengkaji bagaimana pembelajaran berlaku pada sesutau organisma. Menurut Ivan Pavlov (1849-1936) 'sesuatu organisma akan teringat sesuatu kerana sebelum ini ia pernah mengalami sesuatu yang berkaitan'. Tambah beliau lagi, 'Learning is a result on an association formed between a stimulus (such as food) and a respond (the animal salivating)'. Dalam kajian ini, anjing telah 'belajar' mengaitkan bekas makanan yang dilihat dengan makanan yang diberikan kelak. Oleh sebab itu, pemilihan prinsip pedagogi pengajaran yang sesuai untuk sesuatu pelajaran amat penting supaya penglibatan murid-murid pada tahap optimum.

Bertitik tolak daripada aliran Behaviorisme ini, proses pembelajaran murid-murid mensasarkan pengetahuan diperolehi secara kognitivisme. Seorang sarjana, Jean Piaget mengatakan bahawa kognitivisme adalah perwakilan mental yang dikenali skema. Skema akan menentukan bagaimana data dan maklumat yang diterima akan difahami oleh minda manusia. Jika maklumat tersebut sesuai dengan skema yang ada, maka skema tersebut diterima atau mungkin ditolak atau diubah suai.

Pandangan kognitivisme telah melahirkan Teori Pembelajaran Konstruktivisme yang menjelaskan pengetahuan dibina secara aktif oleh individu yang berfikir. Dalam konteks ini, murid-murid tidak menerima sebarang maklumat (pengetahuan) tanpa berfikir dan menyesuaikannya dengan idea dan maklumat baru selaras dengan pengetahuan sedia ada mereka. Keadaan ini terbentuk hasil daripada interaksi sosial bersama guru dan rakan mereka. Bagi mencapai matlamat ini, guru perlu memilih kaedah pengajaran dan pembelajaran yang sesuai dengan pelbagai kebolehan dan minat pelajar.

Teori Konstruktivisme ini merupakan proses pembelajaran yang mewujudkan bagaimana pengetahuan (knowledge) disusun dalam minda pelajar. Teori ini bertitik tolak daripada pandangan aliran Behaviorisme yang mengkaji perubahan tingkah laku sehingga kepada kognitivism yang mengkaji tentang cara manusia (murid-murid) belajar dan memperolehi pengetahuan yang menekankan perwakilan mental mereka. Pengetahuan(knowledge) dikembangkan secara aktif dan lazimnya pembelajaran berpusatkan murid-muird(student-centred).

Prinsip pembelajaran teori konstruktisvisme lebih menekankan aspek pembelajaran (learning) berbanding dengan pengajaran (teaching). Kekuatan teori ini memberi peluang dan ruang bagi murid-murid memilih goal(goal), strategi dan penilaian ke atas pembelajaran mereka. Para guru hanya berperanan sebagai fasilitator (pemudah cara) serta membimbing murid-murid ke arah pembelajaran mereka. Keadaan ini akan memberi lebih keyakinan dan motivasi kepada murid-murid dalam meneroka pembelajaran berdasarkan inisiatif sendiri. Keupayaan murid-murid mengkonstruk pengetahuan melalui aktiviti pembelajaran seperti projek atau kajian dan seumpamanya telah memaksimumkan kecenderungan kognitif(cognitive predisposition) mereka. Bagi mengatasi murid-murid yang lemah membaca, penekanan diberi kepada mereka bagi membentuk kemahiran(skill) dan pengetahuan (knowledge) dengan mengaitkan pengalaman lampau untuk kegunaan masa depan. Murid-murid harus membina sendiri proses berfikir mereka dan kemahiran berkomunikasi yang baik dan jelas.

Berhubung dengan aspek psikomotor murid, perkembangan domain ini aplikasi sesuatu konsep yang berkaitan dengan kecekapan dan keberkesanan pergerakan yang boleh dipindahkan dan digunakan dalam pelbagai situasi semasa perlaksanaan sebarang pergerakan. Proses ini berkembang dari peringkat rendah ke tinggi. Terdapat beberapa prinsip asas yang boleh diaplikasikan agar pelaksanaan sesuatu pergerakan akan menjadi lebih baik, efisen,dan selamat. Peningkatan kemahiran psikomotor juga membolehkan individu bertindak balas dengan pantas dan tepat. Keupayaan ini pastinya akan mewujudkan suatu budaya masyarakat yang aktif dan progresif. Bertepatan dengan penglibatan murid dalam aktiviti seni dan kebudayaan ini berpanduan teori kontruktivisme ini menekankan agar murid belajar memahami, aplikasi dan menilai akan keupayaan diri mereka.

Aspek kognitif pula, menekankan proses pemindahan pembelajaran bergantung kepada pembelajaran aktif dimana murid akan memproses maklumat yang telah diperolehi secara aktif supaya ianya dapat digunakan kemudian. Domain kognitif menganggap proses pembelajaran adalah satu proses perolehan pengetahuan dan disusun semula melalui proses pemprosesan maklumat dan disimpan sebagai maklumat yang berguna.

P englibatan aktif dianggap murid dalam aktiviti seumpama ini memerlukan dialog dan perbincangan sesama murid atau antara guru dan murid. Oleh yang demikian, faktor berbahasa (komunikasi) dan kemahiran berfikir dalam kalangan murid perlu dititikberatkan dalam proses komunikasi mereka. Kemahiran berfikir juga intipati kepada aspek kognitif yang amat penting itu.

Domain afektif juga penting dalam perkembangan murid-murid yang aktif dalam aktiviti seni dan kebudayaan. Aspek ini merupakan sesuatu yang berkaitan dengan sikap dan nilai. Dalam penglibatan murid dalam aktiviti seni dan kebudayaan, aspek afektif ini mencakupi perasaan, minat, sikap, emosi dan nilai. Dalam penglibatan, murid mempunyai perasaan terhadap sesuatu yang ingin disertai. Minat akan menjadi fokus utama tahap penglibatan mereka. Manakala emosi pula banyak mempengaruhi semasa penyertaan tersebut dan nilai yang dapat ditunjukkan adalah nilai menghargai warisan, sahsiah yang baik dan rasa kesyukuran. Ini jelas menunjukkan bahawa domain afektif ini menekankan kepada kepentingan emosi dan perasaan murid-murid.

Justeru itu, seseorang murid yang mempunyai domain afektif yang tinggi dalam dirinya akan dapat dilihat menerusi berbagai tingkah laku. Antaranya adalah seperti, pemerhatian murid tersebut terhadap aktiviti yang disertai, disiplin, motivasi yang tinggi yang tinggi ditunjukkan. Fokus utama murid-murid dalam aktiviti- aktiviti seni dan kebudayaan adalah meluahkan perasaan dalam karya dan penglibatan serta memiliki motivasi yang sangat tinggi sehingga tumpuan diberikan seratus peratus terhadap karya yang ingin dihasilkan. Keadaan ini mempunyai perkaitan dengan sifat naluri (instinc) yang dimiliki oleh seseorang murid yakni keupayaan murid menggunakan dan memahami bahasa secara wajar dalam proses berkomunikasi dan berinteraksi dengan individu lain dan jalinannya dengan konteks sosial.

Sebagai rumusan dapatlah disimpulkan bahawa aspek seni dan kebudayaan amat penting kepada masyarakat di negara ini. Kedua-dua entiti ini sememangnya berkait rapat dan sangat senonim dengan masyarakat di negara ini yang terdiri daripada pelbagai bangsa, keturunan, agama dan nilai budayanya. Perbezaan seni dan kebudayaan bukanlah merupakan halangan satu bentuk perhubungan dan komunikasi yang baik dan mantap sebaliknya menjadi sumber kekayaan kepada nilai seni dan budaya masyarakat kita di mata dunia. Sifat multikultural yang dimiliki oleh masyarakat di negara ini menjadi aset penting dalam memperkayakan khazanah seni dan budaya malah turut menjadi daya tarikan pelancong luar. Keadaan ini telah memberi impak positif ke atas ekonomi negara pada masa kini.

Penglibatan pelbagai lapisan masyarakat terutama golongan pelajar dalam bidang seni dan kebudayaan ini turut memberi kesan positif terhadap pertumbuhan diri, khususnya tahap kecergasan fizikal, aspek perpaduan kaum, dan ekonomi masyarakat secara keseluruhannya. Keadaan ini telah melonjakkan nilai tambah (add values) bidang seni dan kebudayaan dalam ruang lingkup masyarakat majmuk di Malaysia sekaligus menjadikan kedua-dua bidang ini amat penting dan terus menyumbang terhadap pembangunan negara secara keseluruhannya. Penglibatan aktif golongan murid di peringkat sekolah menandakan evolusi seni dan kebudayaan ini terus berkembang dan mendapat tempat di benak sanubari golongan muda hari ini. Sejajar dengan kepentingan bidang ini dalam mencorakkan tahap perkembangan domain psikomotor, kognitif dan afektif murid di sekolah pada tahap yang optimum juga.

Kamus Dewan. (2005). Kuala Lumpur: Dewan Bahasa dan Pustaka.

Modul QGJ3033 Sukan Sepanjang Hayat dan Rekreasi. Tanjong Malim: Universiti Pendidikan Sultan Idris.

Tuan Yacob Bin Raja Mohamad. (1998). 'Gaya Komunikasi Guru Besar Hubungan Dengan Komitmen Guru-Guru'. Majalah CERANA Jabatan Pendidikan NegeriJohor, Bil. 3, 1998.

# data[].attributes.attachment_link.title
Kepentingan Seni dan Kebudayaan Kepada Masyarakat

# data[].attributes.attachment_link.description
Kepelbagaian masyarakat dari segi ras, etnik dan identiti etnik ini mencetuskan perbezaan individu-individu dalam banyak aspek seperti agama, pekerjaan, bahasa, dan politik (Marshall, 1994). Keadaan ini akan mencorak kepelbagaian budaya yang wujud dalam masyarakat heterogen di negara ini.